ชากีรา

ชากีรา อีซาเบล เมบารัก รีโปล (, 2 กุมภาพันธ์ พ.ศ. 2520 — ) หรือเป็นที่รู้จักว่า ชากีรา (, ) เป็นนักร้องชาวโคลอมเบีย

ชากีรา มีชื่อจริงว่า ชากีรา อีซาเบล เมบารัก รีโปล เกิดวันที่ 2 กุมภาพันธ์ พ.ศ. 2520 ที่เมืองบาร์รังกียา ประเทศโคลอมเบีย เป็นบุตรเพียงคนเดียวของมารดาชาวโคลอมเบีย ชื่อ นีเดีย รีโปล นักค้าอัญมณีซึ่งมีเชื้อสายสเปน (กาตาลาและกัสติยา) และอิตาลี ส่วนบิดาเป็นชาวเลบานอน ชื่อ วิลเลียม เมบารัก ชาดิด มีอาชีพเป็นนักเขียน แต่เกิดและเติบโตในนิวยอร์ก สหรัฐอเมริกา เนื่องจากปู่และย่าของชากีราได้อพยพมาที่นี่ก่อนหน้านี้ และเธอมีพี่น้องต่างมารดาอีก 8 คน จากการสมรสครั้งใหม่ของบิดา ทั้งนี้เธอเป็นญาติกับวาเลรี โดมิงเกซ มิสโคลัมเบีย และผู้เข้ารอบ 10 คนสุดท้ายมิสยูนิเวิร์สปี 2006 และยังเป็นญาติห่าง ๆ ของ อาเดียนา ตารูด มิสโคลัมเบียปี 2004

แม้ชากีราจะมีเชื้อสายและใช้ภาษาสเปน แต่ก็สามารถใช้ภาษาอังกฤษ และโปรตุเกสได้ดี ทั้งนี้เธอสามารถใช้ภาษาอิตาลี, ฝรั่งเศส, กาตาลา และอาหรับ ได้บ้าง

เมื่อตอนอายุ 10 ปี ชากีราชนะการแข่งขันคว้าตำแหน่งชนะเลิศในการประกวดร้องเพลงในระดับท้องถิ่นและระดับชาติ และได้เป็นตัวแทนไปร่วมงานเทศกาลเพลงโอตี ("Festival OTI de la Canción") ที่ประเทศสเปน แต่งานนั้นจำกัดอายุไว้ที่ 16 ปี จึงทำให้ชากีราไม่สามารถไปร่วมงานได้ ต่อมาเมื่ออายุ 13 ปี ได้หันเหไปที่กรุงโบโกตาเพื่อทำอาชีพนางแบบ และได้เซ็นสัญญากับค่ายเพลงโซนี่เมื่ออายุ 13 ปี ออกผลงานชื่ออัลบัม "Magia" ที่ร่วมแต่งเพลงด้วย และต่อมาออกผลงานชุดที่ 2 คือ "Peligro"ในช่วงนี้ ชากีรากลับไปเรียนต่อระดับชั้นมัธยมศึกษาจนจบชั้นมัธยมศึกษาตอนต้น

ในปี พ.ศ. 2538 ชากีรามีงานแสดงละครเรื่องเอลโอเอซิส และออกอัลบัม "Pies Descalzos" ในปี พ.ศ. 2539 จนในปี พ.ศ. 2544 ชากีราเป็นที่รู้จักในระดับสากลกับผลงานชุด "Laundry Service" ที่มีเพลงดังอย่าง "Whenever, Wherever" และ "Underneath Your Clothes" และผลงานดังอย่างอัลบัมภาษาอังกฤษที่มีชื่อว่า "Oral Fixation Vol.2" ที่มีเพลงดังอันดับ 1 บิลบอร์ดอย่างเพลง "Hips Don’t Lies" และ "Don's Brother"

ช่วงปี พ.ศ. 2550 ชากีราได้มีโปรเจกต์พิเศษโดยมาร้องเพลงร่วมกับบียอนเซ่ในเพลง "บิวติฟูล์ไลอาร์" เป็นซิงเกิลที่อยู่ในอัลบัม "B-Day Delux Edition" โดยสามารถขึ้นอันดับ 1 ในอังกฤษ ส่วนในสหรัฐอเมริกาขึ้นสูงสุดที่อันดับ 3 และยังได้รับรางวัลในงาน MTV Europe อีกด้วย

ชากีราได้ออกอัลบัม "Magia" โดยออกในนามของค่ายเพลงโซนี่บีเอ็มจีที่โคลอมเบียในปี ค.ศ. 1990 เมื่อเธอมีอายุเพียง 13 ปี เพลงในชุดนี้มีการผสมแนวเพลงดิสโกเทค อัลบัมถูกวางจำหน่ายในปี พ.ศ. 2534 โดยแนวเพลงนี้ยังไม่ตรงตามความต้องการของตลาด แม้ว่าได้รับการตอบรับที่ดีในโคลอมเบีย แต่ยอดขายออกไปได้เพียง 1,200 แผ่น

ชากีราเริ่มบันทึกเพลง "¿Dónde estás corazón?" (ภายหลังออกอัลบัม "Descalzos") สำหรับการรวบรวมอัลบัม "Nuestro Rock" ในปี พ.ศ. 2538 โดยเปิดตัวในโคลอมเบียเท่านั้น
อัลบัมวางจำหน่ายวันที่ 13 กุมภาพันธ์ พ.ศ. 2539 โดยอัลบัมนี้สามารถขึ้นสู่ U.S. Billboard 200 ในอันดับที่ 180 และอันดับที่ 5 ใน U.S. Billboard Top Latin Albums และที่อื่น ๆ ดังนี้ "Estoy aquí" (U.S. Latin #2), "¿Dónde estás corazón?" (U.S. Latin #5), "Pies descalzos, Sueños blancos", "Un poco de amor" (U.S. Latin #6), "Antología" (U.S. Latin #15) และ "Se quiere, se mata" (U.S. Latin #8) และในเดือนสิงหาคม พ.ศ. 2539 โดยได้รับรางวัลแผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา (RIAA) อีกด้วย

เมื่อความสำเร็จของ "¿Dónde están los ladrones?" และ MTV Unplugged, Shakira โดยเป็นการเริ่มต้นอัลบัมแรกที่ออกในการโกอินเตอร์ของชากีรา โดยอัลบัม "Laundry Service" ได้รับการตอบรับด้วยเพลง "Whenever, Wherever" และ "Underneath Your Clothes" เพลงนี้ถูกปล่อยเป็นเพลงช้าเพลงแรกของชากีรา โดยเพลงได้รับอิทธิพลจากดนตรีในแถบเทือกเขาแอนดีส รวมถึงเครื่องดนตรีชารังโกและแพนฟลูตในการประพันธ์ดนตรี โดยทั้งสองเพลงนั้นทำให้ชากีราประสบความสำเร็จในระดับสากล

ในปีนี้ ชากีราได้เริ่มโครงการ Oral Fixation อย่างเต็มตัว โดยเริ่มจากการออกอัลบัมแรงในโปรเจกต์ "Oral Fixation vol. 1" ในชื่อ "Fijación Oral Vol. 1" ถูกวางจำหน่ายในสเปนวันที่ 3 มิถุนายน พ.ศ. 2548 ในไอร์แลนด์วันที่ 6 มิถุนายน พ.ศ. 2548 ในยุโรป และเมื่อวันที่ 7 มิถุนายน พ.ศ. 2548 ในอเมริกาเหนือ ลาตินอเมริกา และออสเตรเลีย โดยอัลบัมได้รับประสบความสำเร็จทั้งการวางขายและการออกอากาศ โดยเพลง "La Tortura" ได้รับ MTV Video Music Awards และสามารถขึ้นสู่ Billboard 200 ได้ในอันดับที่ 23

ต่อมาในวันที่ 2 พฤศจิกายน พ.ศ. 2549 ชากีราได้รับรางวัลลาตินแกรมมี 4 รางวัลจากเพลง "La Tortura" ในสาขา Record of the Year และ Song of the Year และจากอัลบัม "Fijación Oral Vol. 1" ในสาขา Album of the Year และ Best Pop Vocal Album

ในการแข่งขันฟุตบอลโลก 2010 ที่ประเทศแอฟริกาใต้เป็นเจ้าภาพ ชากีราได้เป็นหนึ่งในนักร้องที่ร้องเพลงประจำการแข่งขันครั้งนี้ด้วย ในเพลง "Waka Waka (This Time for Africa)" ซึ่งเป็นวลีในภาษาผสมแก้ขัด (พิดจิน) ที่มีพื้นฐานจากภาษาฟาง (Fang) ในภูมิภาคแอฟริกากลาง แปลความหมายได้ว่า "(ได้เวลาแล้ว) ทำเลย/ลุยเลย" ในการถ่ายทำมิวสิกวิดีโอ ชากีราได้พบกับ ฌาราร์ ปิเก นักฟุตบอลทีมชาติสเปน คู่ชีวิตของเธอในปัจจุบัน โดยทั้งสองมีบุตรชายด้วยกัน 2 คน คือ Milan และ Sasha